Domingo Miral y López

**Domingo Simón Miral y López** (Echo, 18 de febrero de 1872 - Zaragoza, 16 d'abril de 1942) estié un filologo, pedagogo y escritor aragonés. Estié catedratico en la Universidat d'Oñati. Cuan ésta desaparecié, obtenié a catedra de *[[idioma griego|Griego]]* en la Universidat de Salamanca y a la fin estié catedratico de *Teoría d'a Literatura y Bellas Artes* y *[[idioma griego|Griego]]* en la Universidat de Zaragoza. Estié degán de la Facultat de Filosofía y Letras dende 1923 enta 1929. Dimpués estié vicerrector dende lo 6 d'octubre de 1929 enta lo 10 de marzo de 1931, y rector dende l'11 de marzo de 1931 enta lo 18 d'abril de 1931 cuan estié destituyiu en proclamar-se la II Republica espanyola.

## Actividaz academicas
Estié fundador de la revista *[[Universidad (revista)|Universidad]]*, y establié los cursos de verano de la Universidat de Zaragoza en Chaca, de lo Instituto d'idiomas, de lo Colechio de traductors y de lo Centro d'Estudios Clasicos.

Estié un gran estudioso y traductor de lo alemán, publicando cuantas obras de gramatica (destancando a *Gramatica alemana* (Zaragoza, 1922)), manuals ta aprender y una antolochía de textos. Tamién traducié bella ventena d'obras de l'alemán ta lo castellano en diferents campos. A suya traducción mas important estié *Die helenishe Kultur* de Baumgarten que amanó lo estudio de l'arte clasico ta muitos estudiants.

Tamién facié dos estudios sobre la conchugación de l'aragonés cheso. Heba un prochecto de fer una *[[gramatica]] chesa*, que no plegué a fer-se realidat. La suya producción literaria en aragonés incluye, antimás de bellos articlos en cheso en una publicación local, las dos obras de teatro: "Qui bien fa nunca lo pierde" y "Tomando la fresca en la Cruz de Cristiano, o a casarse tocan". Facié parti como vocal de lo Estudio de Filología de Aragón.

Estié concellero en lo Concello de Zaragoza y director de lo diario La Crónica.

## Obras
Obra literaria en aragonés:
* *[[Qui bien fa nunca lo pierde]]* (Chaca, Imprenta de Carlos Quintilla, 1903). Reimprentau en 1972. Edición fac-símil de Gara d'Edizions y a Institución Fernando el Católico en 2002.
* *Tomando la fresca en la Cruz de Cristiano* o *A casarse tocan*. Publicau de conchunta con l'anterior.
Articlos en aragonés:
* *En meyo de lo xerbigadero*. La Hoja del Valle de Hecho, nº 12, 1 de setiembre de 1914.
* *Carta à los mozéz de Hecho*. La Hoja del Valle de Hecho, nº 26, 1 de setiembre de 1915.
Publicacions filolochicas sobre l'aragonés:
* D. Miral. *El verbo ser en el cheso (dialecto del Pirineo aragonés)*. Universidad, I. 1924. 209-216. Reeditau en: Archivo de Filología Aragonesa, Vol LXI-LXII. Pachinas 377-384 http://ifc.dpz.es/recursos/publicaciones/25/19/14Miral.pdf.
* D. Miral. *Tipos de flexión verbal en el cheso (verbo hacer=fer)*. Universidad, VI. 1929. 1-10. Reeditau en: Archivo de Filología Aragonesa, Vol LXI-LXII. Pachinas 385-390 http://ifc.dpz.es/recursos/publicaciones/25/19/15Miral.pdf.

## Referencias

## Bibliografía
* P. Galindo Romeo. *Don Domingo Miral y López, 1872-1942*. Zaragoza, 1942.
* F. Nagore. *D. Miral como escritor en aragonés*; Andalán, n.° 12 (1-III-73), p.&nbsp;12.
* M.L. Bayo Bueno. *La comedia chesa «Qui bien fa nunca lo pierde», de Domingo Miral*. Institución «Fernando el Católico», Zaragoza, 1978.

## Se veiga tamién
*Aragonés cheso.
*Rectors d'a Universidat de Zaragoza.